Source: http://legislatie.just.ro/Public/FormaPrintabila/00000G0RG9QI1DGPO8E0148558HA0LNV
Timestamp: 2020-05-25 18:03:53+00:00
Document Index: 4405211

Matched Legal Cases: ['articolul 5', 'articolul 8', 'articolul 8', 'articolul 9', 'articolul 9', 'articolul 10', 'articolul 10', 'articolul 11', 'articolul 15', 'articolul 22', 'articolul 24', 'articolul 24']

OUG 120 23/12/2010
ORDONANŢĂ DE URGENŢĂ nr. 120 din 23 decembrie 2010
Având în vedere necesitatea stabilirii unor prevederi suplimentare în vederea optimizării fluxurilor financiare din cadrul programelor operaţionale finanţate din instrumente structurale şi asigurării capacităţii de absorbţie a acestor fonduri, precum şi prevederile Regulamentului (CE) nr. 1.083/2006 al Consiliului din 11 iulie 2006 de stabilire a anumitor dispoziţii generale privind Fondul European de Dezvoltare Regională, Fondul Social European şi Fondul de coeziune şi de abrogare a Regulamentului (CE) nr. 1.260/1999 , publicat în Jurnalul Oficial al Uniunii Europene, seria L nr. 210 din 31 iulie 2006,
se impune elaborarea în regim de urgenţă a acestor reglementări.
Ordonanţa de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, publicată în Monitorul Oficial al României, Partea I, nr. 413 din 17 iunie 2009, aprobată cu modificări prin Legea nr. 362/2009, se modifică şi se completează după cum urmează:
"Art. 4. - (1) Ministerul Finanţelor Publice asigură coordonarea managementului financiar al instrumentelor structurale, precum şi coordonarea managementului financiar al contribuţiei publice naţionale totale, putând emite în acest sens instrucţiuni/ghiduri aferente gestionării financiare a instrumentelor structurale, cu caracter obligatoriu pentru autorităţile de management/organismele intermediare."
"(1^1) La propunerea Ministerului Finanţelor Publice, prin hotărâri ale Guvernului se pot stabili măsuri specifice de reglementare de natură procedurală sau financiar-bugetară, în scopul accelerării absorbţiei instrumentelor structurale."
3. La articolul 5, alineatele (1) şi (2) se modifică şi vor avea următorul cuprins:
"Art. 5. - (1) În bugetele beneficiarilor care sunt finanţaţi integral din bugetul de stat, bugetul asigurărilor sociale de stat sau bugetele fondurilor speciale se cuprind sumele necesare finanţării valorii totale a proiectelor proprii, cu respectarea prevederilor art. 12.
d) Compania Naţională de Radiocomunicaţii Navale "Radionav" - S.A., pentru realizarea proiectelor finanţate conform prevederilor art. 1 alin. (5) din Hotărârea Guvernului nr. 525/1998 privind înfiinţarea Companiei Naţionale de Radiocomunicaţii Navale "Radionav" - S.A. Constanţa." ...
"Art. 5^1. - (1) Beneficiarii prevăzuţi la art. 5 au obligaţia de a depune la autorităţile de management/organismele intermediare cereri de rambursare pentru cheltuielile efectuate, în termen de maximum 3 luni de la efectuarea acestora.
(2) Prin excepţie de la prevederile alin. (1), pentru anumite tipuri de cheltuieli detaliate în normele metodologice de aplicare a prevederilor prezentei ordonanţe de urgenţă, cererile de rambursare pot fi depuse de beneficiari în termen de maximum 6 luni de la efectuarea acestora." ...
5. La articolul 8, literele a) şi f) se modifică şi vor avea următorul cuprins:
"a) sumele reprezentând cofinanţarea publică asigurată de la bugetul de stat pentru proiectele finanţate din instrumente structurale ai căror beneficiari sunt alţii decât cei prevăzuţi la art. 5 alin. (1)-(3) şi, după caz, la art. 24^1;
f) sumele necesare pentru acoperirea consecinţelor financiare ale întreruperii termenului de plată/suspendării plăţilor de către Autoritatea de certificare şi plată sau de către Comisia Europeană, în conformitate cu prevederile regulamentelor comunitare;". ...
6. La articolul 8, după litera h) se introduce o nouă literă, litera i), cu următorul cuprins:
"i) sumele necesare pentru finanţarea cheltuielilor efectuate de beneficiari în baza contractelor de achiziţie, încheiate potrivit prevederilor cadrului legal naţional, şi autorizate de Autoritatea de management, dar care ulterior nu sunt considerate eligibile în relaţia cu Comisia Europeană, altele decât cele prevăzute la lit. c)."
7. La articolul 9, literele a) şi g) se modifică şi vor avea următorul cuprins:
g) sumele necesare pentru acoperirea consecinţelor financiare ale întreruperii termenului de plată/suspendării plăţilor de către Autoritatea de certificare şi plată sau de către Comisia Europeană, în conformitate cu prevederile regulamentelor comunitare;". ...
8. La articolul 9, după litera i) se introduce o nouă literă, litera j), cu următorul cuprins:
"j) sumele necesare pentru finanţarea cheltuielilor efectuate de beneficiari în baza contractelor de achiziţie, încheiate potrivit prevederilor cadrului legal naţional, şi autorizate de Autoritatea de management, dar care nu sunt considerate eligibile în relaţia cu Comisia Europeană, altele decât cele prevăzute la lit. c)."
9. La articolul 10, litera c) se modifică şi va avea următorul cuprins:
"c) sumele necesare pentru acoperirea consecinţelor financiare ale întreruperii termenului de plată/suspendării plăţilor de către Autoritatea de certificare şi plată sau de către Comisia Europeană, în conformitate cu prevederile regulamentelor comunitare;".
10. La articolul 10, după litera d) se introduce o nouă literă, litera e), cu următorul cuprins:
"e) sumele necesare pentru finanţarea cheltuielilor efectuate de beneficiari în baza contractelor de achiziţie, încheiate potrivit prevederilor cadrului legal naţional, şi autorizate de Autoritatea de management, dar care nu sunt considerate eligibile în relaţia cu Comisia Europeană, altele decât cele prevăzute la lit. a)."
11. La articolul 11, litera a) se modifică şi va avea următorul cuprins:
"a) sumele reprezentând cofinanţare publică din bugetul de stat pentru programele operaţionale care utilizează mecanismul plăţii directe, în cazul proiectelor ai căror beneficiari sunt alţii decât cei prevăzuţi la art. 5 alin. (1)-(3) şi, după caz, la art. 24^1;".
12. La articolul 15 alineatul (1), după litera h) se introduce o nouă literă, litera i), cu următorul cuprins:
"i) administraţiile parcurilor, reprezentând unităţi cu personalitate juridică din structura Regiei Naţionale a Pădurilor - Romsilva, conform prevederilor Hotărârii Guvernului nr. 229/2009 privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare."
13. La articolul 22, după alineatul (3) se introduce un nou alineat, alineatul (4), cu următorul cuprins:
"(4) Autorităţile de management/Organismele intermediare au obligaţia de a exclude de la rambursare acele cheltuieli efectuate şi declarate de beneficiari pentru care în procesul de verificare a cheltuielilor se constată nerespectarea regulilor de eligibilitate stabilite la nivel naţional şi comunitar."
14. După articolul 24 se introduce un nou articol, articolul 24^1, cu următorul cuprins:
"Art. 24^1. - În cazul proiectelor proprii implementate în parteneriat, prin excepţie de la prevederile art. 5 şi 6, liderul şi partenerii care sunt finanţaţi integral sau parţial din fonduri publice cuprind în bugetul propriu numai sumele pe care s-au angajat să le asigure în scopul implementării proiectului, conform acordului de parteneriat, anexă la contractul de finanţare."
15. În tot cuprinsul ordonanţei de urgenţă, sintagma "taxa pe valoarea adăugată plătită, aferentă cheltuielilor eligibile efectuate" se înlocuieşte cu sintagma "taxa pe valoarea adăugată neeligibilă plătită, aferentă cheltuielilor eligibile efectuate".
În cazul beneficiarilor prevăzuţi la art. 5 din Ordonanţa de urgenţă a Guvernului nr. 64/2009, aprobată cu modificări prin Legea nr. 362/2009, cu modificările şi completările ulterioare, care au efectuat cheltuieli pentru care nu au fost depuse cereri de rambursare, termenele prevăzute la art. 5^1 din aceeaşi ordonanţă de urgenţă încep să curgă de la data intrării în vigoare a prezentei ordonanţe de urgenţă.
În termen de 30 de zile de la data intrării în vigoare a prezentei ordonanţe de urgenţă, prin ordin al ministrului finanţelor publice, se aprobă modificarea şi completarea Ordinului ministrului finanţelor publice nr. 2.548/2009 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, publicat în Monitorul Oficial al României, Partea I, nr. 619 din 15 septembrie 2009, cu modificările şi completările ulterioare.